I dag afholdes der rejsegilde i Folkekirkens hus i Aalborg. Huset ligger på Gammel Torv, og har tidligere huset Nationalbanken og Aalborg Universitets uddannelse for Arkitekttur og Design. Rejsegildet bliver det første officielle arrangement i bygningen. Projektet om Folkekirkens hus bliver af Aalborg Stift betegnet som den største kulturelle satsning i dansk kirkeliv i nyere tid. Biskop over Aalborg Stift, Henning Toft Bro, vil også være til stede ved rejsegildet. Han fryder sig over udsigten til, at Folkekirkens Hus snart går fra idé til virkelighed. - Folkekirkens Hus handler om nytænkning og visioner for folkekirken i hele Aalborg Stift. Jeg er sikker på, at det bliver en smeltedigel for kirkelig udvikling, innovation og undervisning, siger Henning Toft Bro. Torsdag eftermiddag afsløres efterårets program. - Det er et meget varieret program, men dog stadig med en rød tråd igennem. Det vil blive en bred vifte af alt fra musik til foredrag, siger Henrik Thorngaard, leder af Folkekirkens Hus. Se flere billeder fra Folkekirkens Hus ved at trykke "næste".

Referat:
Det splinternye og endnu ikke åbne Folkekirkens hus holder rejsegilde, og afslører i dag efterårets program.